Евроеидгыла Урыстәылахь ааҧхьара ҟанаҵеит Украинаҟны аибарххара аизырҳара зхылҵыр зылшо ашьаҿақәа ҟарымҵарц.
Абрифинг аҿы ари аҳәамҭа ҟаиҵеит Евроеидгыла Иреиҳаӡоу акомиссар ихаҭарнак Питер Стано.
«Аҭагылазашьа еицәамхап, аимак ҟалом ҳәа сгәыҕуеит. Уажәазы иҳабжьоу аимадарақәагьы адипломатиатә ҽазышәарақәагьы абри ауп изызку», — иҳәеит Стано.
Иара иажәақәа рыла, мшаҧы 19 рзы, Евроеидгыла ахеилак аилатәараҿы ари азҵаара иалацәажәоит. Жозеп Боррель иааҧхьара ала аилатәара ихы алаирхәоит Украина адәныҟатәи аусқәа рминистр Дмитри Кулеба.